
Varázslatos matematika, avagy élménypedagógiai eszközök alkalmazása a 6. osztályos matematika tanításában

A dolgozatom témáját, több forrás ihlette, többek között, az hogy van egy hatodik osztályos húgom, és révén betekintést nyertem az adott korosztály problémáiba, személyesen tapasztaltam, hogy milyen tanulási nehézségeik vannak. Másrészt a témavezetőm és a főiskola matematika tanszék vezetője is felhívta erre a problémára a figyelmemet.
A dolgozatomat úgy építettem fel, hogy először a kutatásom eredményeit mutattam be, ami igazolta a hipotézisemet, miszerint felső tagozaton a gyerekek egyre kevésbé szeretik a matematikát, majd ennek a problémának a megoldására, különböző módszertani ajánlásokat kerestem, amelyekben felhasználom az élménypedagógia egyes elemeit. A módszertani részt úgy építettem fel, hogy kövesse a hatodik osztályos tanmenetet és ehhez kapcsolódó matematika történeti érdekességeket tartalmaz és gondolkodtató feladatokat. Ezt a részt, olyan általános iskolákban, ahol emelt óraszámban tanítják a matematikát, be lehet építeni a tanórák anyagába, de tanórán kívüli foglalkozásokon is felhasználhatók.
Remélhetőleg az elkövetkező gyakorlatom során nekem is alkalmam lesz kipróbálni, ezeket a kiegészítéseket egy szakkör keretein belül, és remélem, hogy a gyerekeknek ez meghozza a kedvét a matematikához.
Nagyon szeretném, ha ez a tantárgy kicsit közelebb kerülne a diákokhoz.



